મોટા ભમોદ્રા (તા. સાવરકુંડલા)
મોટા ભમોદ્રા (તા. સાવરકુંડલા) ભારત દેશના પશ્ચિમ ભાગમાં આવેલા  ગુજરાત રાજ્યના સૌરાષ્ટ્ર વિસ્તારમાં આવેલા  અમરેલી જિલ્લામાં આવેલા કુલ ૧૧ (અગિયાર) તાલુકાઓ પૈકીના એક એવા સાવરકુંડલા તાલુકામાં આવેલું એક  ગામ છે. મોટા ભામોદ્રા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, મગફળી, તલ, બાજરી, ચણા, કપાસ,  દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

ઇતિહાસ 
ભમોદ્રા પહેલાં તેના લોખંડ અને સ્ટીલના ઉદ્યોગ અને તલવારો માટે જાણીતું હતું, જેને ભમોદ્રા શૈલીમાં બનાવવામાં આવતી હતી.

ભમોદ્રામાં ઘણી વખત પ્રાચીન સિક્કાઓ મળી આવ્યા છે. તેમાં એપોલોડોટસ પ્રથમ, પશ્ચિમ સત્રપો, ગુપ્ત અને મૈત્રક રાજાઓના સિક્કાઓનો સમાવેશ થાય છે. ગામની દક્ષિણે મોટું તળાવ છે, જેનો ઉત્તર વિભાગ પ્રાચીન શૈલીમાં બન્યો છે.

મહત્વના સ્થળો 
ભમોદ્રાથી  દક્ષિણે મહાદેવનું શિવલિંગ ધરાવતી ગુફા આવેલી છે, જેને કેદારનાથ કહે છે. ગુફાની નજીક નાનો કુંડ આવેલો છે, જેને કેદાર કુંડ કહે છે. શ્રાવણ મહિનામાં અહીં કેદારનાથ મહાદેવનો નાનો મેળો ભરાય છે.

સંદર્ભ 

 આ લેખ પબ્લિક ડોમેઇનમાં રહેલા પુસ્તક  માંથી લખાણના અંશો ધરાવે છે.

સાવરકુંડલા તાલુકો
સૌરાષ્ટ્ર